સામાન્ય લોકો માને છે કે સૌર ઊર્જા ખૂબ ખર્ચાળ છે, પરંતુ આપણે લાંબા ગાળાનો વિચાર કરતા નથી. એ લાંબા ગાળે સોંઘી પડે છે. વળી, એને ગમે એવા અંતરિયાળ વિસ્તારમાં પણ વાપરી શકાય છે. વાયર નાખવાની ને મોટા પ્લાન્ટ સ્થાપવાની જરૂર ન પડે એટલે એ સરળ પણ પડે. એનાથી રેફ્રિજરેટર ચલાવી શકાય અને એમાં દવાઓ રાખી શકાય. એનાથી ટીવી ચલાવી શકાય અને અંતરિયાળ વિસ્તારોમાં મનોરંજન તથા શિક્ષણનો પ્રસાર કરી શકાય.